# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2018

# zo zasadnutia Kolégia rektora STU zo dňa 03. 10. 2018

**PRÍTOMNÍ: podľa prezenčnej listiny**

**PROGRAM:**

1. Návrh študijných programov, ktoré sa budú uskutočňovať na Ústave manažmentu STU

2. Návrh na priznanie práva STU v Bratislave uskutočňovať habilitačné konanie a konanie na vymenúvanie profesorov v študijnom odbore 5.1.2 priestorové plánovanie

3. Vedec roka STU 2018 - Vyhlásenie finančne dotovanej ceny

4. Návrh na udelenie Plakety STU prof. Ing. Alojzovi Kopáčikovi, PhD.

5. Rôzne

A. Videá o projektoch na Slovenskej technickej univerzite v Bratislave

V úvode rokovania rektor privítal nových dekanov, informoval o výsledkoch rebríčka THE a stave projektu ACCORD (projekt by mal byť do 15.10.2018 uzavretý a zaslaný na EK).

**K BODU 1: Návrh študijných programov, ktoré sa budú uskutočňovať na Ústave manažmentu STU**

Materiál uviedol rektor. Prezentoval prorektor Stanko v súlade s § 9 ods. 1 písm. l) v spojení s § 12 ods. 1 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Materiál bol prerokovaný na zasadnutí Vedenia STU dňa 19. 09. 2018.

V rámci krátkej diskusie prorektor Stanko upozornil, že žiadosť o akreditácie/reakreditácie je potrebné podávať od 1.11.2018 do 15.6.2019.

**UZNESENIE: 8.1/2018-KR**

Kolégium rektora STU prerokovalo materiál „Návrh študijných programov, ktoré sa budú uskutočňovať na Ústave manažmentu STU“ a odporúča materiál predložiť na prerokovanie Akademického senátu STU.

**K BODU 2: Návrh na priznanie práva STU v Bratislave uskutočňovať habilitačné konanie a konanie na vymenúvanie profesorov v študijnom odbore 5.1.2 priestorové plánovanie**

Materiál uviedol rektor. Prezentoval prorektor Peciar ako nový akreditačný spis odzrkadľujúci zmeny voči zamietavému rozhodnutiu MŠVVaŠ SR pre neuspokojivé plnenie kritéria KHKV-A5 .

**UZNESENIE: 8.2/2018-KR**

Kolégium rektora STU prerokovalo materiál „Návrh na priznanie práva STU v Bratislave uskutočňovať habilitačné konanie a konanie na vymenúvanie profesorov v študijnom odbore 5.1.2 priestorové plánovanie“.

**K BODU 3: Vedec roka STU 2018 - Vyhlásenie finančne dotovanej ceny**

Materiál uviedol rektor. Prezentoval prorektor Peciar.

**UZNESENIE: 8.3/2018-KR**

Kolégium rektora STU berie na vedomie materiál „Vedec roka STU 2018 – Vyhlásenie finančne dotovanej ceny“.

**K BODU 4: Návrh na udelenie Plakety STU prof. Ing. Alojzovi Kopáčikovi, PhD.**

Materiál uviedol rektor. Prezentoval dekan Unčík. Plaketu STU navrhuje udeliť pri príležitosti životného jubilea 60 rokov.

V rámci krátkej diskusie rektor informoval o zámere udeliť medailu J. Hronca  eurokomisárovi M. Šefčovičovi.

**UZNESENIE: 8.4/2018-KR**

Kolégium rektora STU prerokovalo a súhlasí s udelením Plakety STU prof. Ing. Alojzovi Kopáčikovi, PhD., pri príležitosti životného jubilea

a za významný prínos v pedagogickej a vedeckovýskumnej činnosti na Slovenskej technickej univerzite v Bratislave.

**K BODU 5: Rôzne**

**K BODU 5/A: Rôzne/Videá o projektoch na Slovenskej technickej univerzite v Bratislave**

Materiál uviedol prorektor Peciar.

Cieľom je pokračovať i v tomto akademickom roku v tvorbe videoobsahu a zintenzívniť tvorbu videoobsahu pre médiá,

sociálne siete a youtube kanál STU.

**UZNESENIE: 8.5A/2018-V**

Kolégium rektora STU berie na vedomie materiál „Videá o projektoch na STU“ a odporúča návrh realizovať.

**INFORMÁCIE A OZNAMY:**

Rektor

* otvoril tému elektromobilít a akumulácie energií do batérií automobilov, požiadal dekanov o vytypovanie osôb na fakultách, ktoré by vedeli prispieť k riešeniu problému s nedostatočnou kapacitou batérií
* informoval o výzve a pripravovaných projektoch Dlhodobého strategického významu
* konštatoval, že manažérka pre komunikáciu s médiami, Mgr. Settey Hajdúchová požiadala k 31.10.2018 o rozviazanie pracovného pomeru, je vyhlásené výberové konanie na obsadenie uvedeného miesta

Prorektor Peciar

* informoval o aktivitách v súvislosti s inzerciou STU v prílohe SME a záveroch stretnutia s príslušnými prodekanmi
* poďakoval dekanom za podporu v rámci podujatia Noc výskumníkov 2018 a informoval o jeho priebehu
* informoval o stave sťahovania UTI a možnostiach spolupráce s FEI a FIIT STU
* upozornil na začiatok legislatívneho konania k vyhláškam MŠVVaŠ SR, ktoré sú aktuálne zverejnené na [www.slov-lex.sk](http://www.slov-lex.sk)

Prorektor Stanko

* informoval o nadchádzajúcom veľtrhu vzdelávania v Kyjeve, na ktorom by sa mala STU zúčastniť
  + v nadväznosti na uvedené informoval o počte zahraničných študentov študujúcich na STU a TUKE
* oboznámil prítomných o stretnutí s veľvyslancom Srbska a zástupcami Indie, s ktorými diskutoval o možnostiach spolupráce

Profesor Janovec

* informoval, že dňa 28.9.2018 bol opätovne po prepracovaní podaný projekt SASPRO II
* informoval o ponuke poľskej spoločnosti De gruyter Open Sp. z o. o., ktorá nám v čase od 15.10.2018 do 15.12.2018 bezplatne sprístupní 3 databázy – elektronické časopisy, vybrané knihy a špeciálna edícia pre architektúru

Predseda AS STU

* požiadal dekanov o spoluprácu pri zabezpečení uznášaniaschopnosti akademického senátu
* informoval, že zasadnutie AS STU sa z dôvodu jednorázového štátneho sviatku presúva na 5.11.2018

Dekan Unčík

* pozval prítomných na oslavy 80. výročia založenia SvF STU, ktoré sa uskutočnia 5.12.2018

Dekan Čambál

* informoval o príprave projektov DSV v rámci MTF STU

Dekan Šooš

* informoval o uskutočnenom Medzinárodnom strojárskom veľtrhu a oslavách 100. výročia ČSR, kde upozornil na rozdielny prístup českej a slovenskej vlády na realizáciu veľtrhov
  + podľa jeho vyjadrenia bude mať nedostatočný záujem slovenskej vlády dopad na neudržateľnosť slovenských veľtrhov ako je Vapac a Gaudeamus

Kvestor

* informoval o
  + prebiehajúcej kontrole NKÚ na udržateľnosť projektov UVP, avizoval návštevy na fakultách
  + príprave stolových kalendárov STU, ktoré budú v počte 100 ks pridelené na jednotlivé fakulty

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 04.10.2018 |  |  | 10:00h. PhD. promócie |
|  | 15.10.2018 | PAS STU | 14:00 |  |
| **November** | 5.11.2018 | AS STU | 14:00 |  |
|  | 7.11.2018 | VR STU | 09:00 |  |
|  | 21.11.2018 | KR STU | 09:00 |  |

Zapísala: 05.10.2018 Zápisnicu overili: 05.10.2018

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_